Disse tjener godt på oljekrisen

Den enes død er som kjent den andres brød. Mens norske oljeselskaper sliter, tjener andre på nedturen.

KUTTER: Så langt har 30.000 jobber blitt borte i oljebransjen. Noen skor seg på å hjelpe til med kuttene. Vis mer byoutline John Thomas Aarø, E24

Publisert: Publisert: 23. februar 2016 18:23

Norges desidert største næring, oljebransjen, er inne i en kraftig nedgangsperiode. Oljeprisen har falt fra 115 til 35 dollar fatet på halvannet år.

De store selskapene sliter, og i Norge har 30.000 mistet jobben innen olje- og gassbransjen, ifølge tall fra DNB.

Ved utgangen av januar var 93.300 registrert som helt arbeidsledige hos Nav, en økning på over 10.000 målt mot samme måned i fjor.

Mens selskapene sliter med kutt og nedbemanninger, er det noen som tjener penger på denne nedturen.

– Det går veldig bra. Siden midten av 2014 har vi merket en økt etterspørsel etter tjenestene våre, forteller Einar Wergeland-Jenssen, administrerende direktør og partner i AS3.

Selskapet bistår andre selskaper med gode nedbemannings- og omstillingsprosesser – tjenester stadig flere har behov for i disse tider.

Les også Øystein Olsen: – Winter is coming

Økt omsetningen med 25 prosent



AS3 jobber blant annet med outplacement, nedbemanning, endringsledelse og karriererådgivning.

Admininstrerende direktør i AS3 Norge, Einar Wergeland-Jenssen. Vis mer byoutline AS3

Wergeland-Jenssen forteller at det er særlig i forbindelse med nedbemanning at selskapene søker hjelp, og at det er her omsetningen har økt mest.

– Samtidig ser vi at flere ønsker hjelp med å styrke bedrifters endringskapasitet. Å gjennomføre endringsprosesser på en god måte i både menneskelig og økonomisk forstand.



Hans-Jørgen Solli, administrerende direktør i Right Management, en del av Manpower Group, bekrefter en vesentlig økning i etterspørsel etter nedbemannings- og endringsprosesser.

– Vi har økt omsetningen med 25 prosent fra 2014 til 2015.



– Og oppgangen? Den skyldes oljebremsen?



– Vi begynte å se en økning i etterspørsel for litt over et år siden. En vesentlig økning merket vi fra mai i fjor.

Les også Oljeserviceselskap kutter 35 prosent på land

– Alle bransjer



Både Right Management og AS3 forteller at det har vært en god start på det nye året.



– 2016 har så langt vært preget av høy aktivitet og mange kunder som trenger hjelp med omstilling fra oss, sier Solli.



Han forteller at det er særlig olje- og maritim-relatert virksomhet som tar kontakt for hjelp, men at de omfattende ringvirkningene av oljebremsen skaper et behov for flere bransjer.



– Bedrifter innen alle bransjer søker hjelp fra oss, sier Wergeland-Jenssen.

Han forteller at det tidligere har vært vanlig innenfor mediebransjen å søke veiledning i forbindelse med nedbemanning.



Den økte etterspørselen etter hjelp med bemanning og omstilling har ført til at AS3 har utvidet virksomheten.



Hans-Jørgen Solli, administrende direktør i Right Management. Vis mer byoutline Right Management.

– Vi har økt kapasiteten i takt med at etterspørselen etter tjenestene har økt.

Siden 2013 har selskapet rekruttert flere rådgivere. I dag er de litt over 50 stykker, og er blant de aktørene som regnes som store i Norge.



– I Danmark har det vært et stort behov i mange år. Her i Norge har det vært bedre tider enn i de andre nordiske landene, og et mindre behov. Når det nå strammer seg til her i Norge ser vi et større behov for våre tjenester.



Flere konkurrenter



Ann-Charlotte Huitfeldt er daglig leder i Medvind. De jobber med rådgivning i forbindelse med omstillings- og endringsprosesser, og opplever i likhet med AS3 og Right Management stor pågang.

– Vi merker at vi har større pågang, men også at arbeidsgiverne bruker mindre penger på dette. Det er viktig at ikke penger går foran etikk og moral, sier Huitfeldt.

Hun forteller at de merket en økt pågang i høst, men at de ansatte på Østlandet fortsatt kom seg ut i ny jobb i løpet av ca. 4 måneder.



LIGGER I RO: Skip som benyttes i oljeindustrien ligger i opplag i Ålesund. Vis mer byoutline Svein Ove Ekornesvåg NTB scanpix

– Rekrutterende så ut til å ha en usedvanlig aktiv desember.

Nedgangen i norsk økonomi og store kutt på arbeidsplasser har skapt et større marked for tjenester som Medvind, AS3 og Right Management tilbyr.



– I løpet av den siste tiden har det dukket opp en rekke nye konkurrenter som ønsker seg inn på markedet, alt fra coacher til rekrutterere som har for lite å gjøre for tiden. De tenker nok at det er penger å hente her i disse nedgangstider.

Les også Sjeføkonom: Dette hindrer hard landing i norsk økonomi

Viktig med ny jobb



Huitfeldt understreker viktigheten av at selskaper i en nedbemanningsprosess gjør dette på riktig måte. Å miste jobben beskriver hun som å miste litt av identiteten, og sammenligner det med en skilsmisse.

RAMMET: Oljeplattformen Deepsea Atlantic ligger i opplag på Hanøytangen utenfor Bergen. Oljebremsen har truffet Norge hardt. Vis mer byoutline Tore Meek NTB scanpix

Wergeland-Jenssen forteller at stadig flere selskaper, selv i krisetider, er ute etter tjenester der de hjelper de som har mistet jobben med å finne seg en ny jobb, slik at de slipper å gå arbeidsledige lenge.

– Det er enkelte som tenker at vi skor oss på folk som er i krise, men faktum er at vi hjelper folk som har mistet jobben med å få nye jobber. Det er viktig arbeid, både for bedriftenes omdømme, for de ansatte som må gå og de gjenværende som skal føre bedriften videre. På samme måte som et sykehus «skor» seg på syke pasienter, skor vi oss på å hjelpe de som har mistet jobben.

Les også Over 30.000 jobber kuttet i oljenæringen

Fortsatt stort behov

Ifølge Solli var særlig andre halvår av 2015 preget av høy aktivitet og mange deltagere.



Han forteller at det er vanskelig å si hvor lenge den høye aktiviteten vil vedvare.



Mye av nedbemanningen i oljevirksomheten ble gjennomført allerede i fjor.

Solli tror imidlertid at ringvirkningene skaper behov for bistand i flere nedbemanningsprosesser.



– Det er vanskelig å si hva som vil skje fremover, men foreløpig ser vi ikke at behovet for omstillingstjenester vil svekkes.

Tidligere i februar offentliggjorde DNB Markets oversikten som viste at 30.000 jobber har forsvunnet i oljenæringen.



– Så lenge oljeprisen ligger på så lavt nivå som nå, blir det bare verre, så jeg tror nok det ville fortsette med mindre vi får oljeprisen opp. Den må i så fall opp i det dobbelte av i dag, nesten umiddelbart, noe det er lite sannsynlig at vil skje. Vi kan nok være sikre på at stillingskuttene vil fortsette i 2016 så lenge vi ikke får aktiviteten opp igjen, uttalte oljeanalytiker Torbjørn Kjus i DNB Markets til NTB i forbindelse med oversikten.

Stemmer dette, blir det neppe et rolig år for bedriftene som jobber med nedbemanningsprosesser i år heller.



Oljebremsen Et sterkt økende kostnadsnivå som følge av kraftig investeringsvekst medførte at oljeselskapene trykket hardt på bremsen. Oljeselskapene innførte omstruktureringsprogrammer og kuttet i sine investeringsbudsjetter, noe som igjen rammer bedriftene som leverer tjenester til oljeselskapene. På toppen av dette falt oljeprisen kraftig fra høsten 2014. I starten av 2016 falt oljeprisen helt ned til 27 dollar fatet, før den sakte, men sikkert har tatt seg opp. Oljeprisfallet har bidratt til at et varslet fall i oljeinvesteringene – den viktigste vekstimpulsen for norsk økonomi etter finanskrisen – har blitt enda kraftigere. Antallet forsvunne oljejobber på norsk sokkel er rundt 40.000, viste en oversikt fra DNB Markets i november. Vis mer vg-expand-down

Les også Oljebremsen har blåst bort verdier for over 100 milliarder kroner

Les også Transocean kutter 230 stillinger: – De ansatte er redde for jobbene sine

Les også Stad skipstunnel dyrere og dyrere

Her kan du lese mer om Oljebransjen